Zuma betaal vir nuwe Zulu-bybelArgieffoto Die Jacob Zuma-stigting in samewerking met die Rooms Katolieke Kerk, gaan die Bybel uit die oorspronklike Grieks en Hebreeus na isiZulu vertaal, het The Star Maandag berig. Die projek sal na verwagting minstens drie jaar lank duur om die akkuraatheid daarvan te verseker en seker te maak dat daar nie enige weglatings is nie. Pres. Jacob Zuma het Sondag R500 000 namens die stigting geskenk. Die projek sal deur biskop Mlungisi Dlungwane van Mariannhill in KwaZulu-Natal gelei word. Zuma het die 32 mense, wat aan die projek gaan deelneem, geprys en gesê dit kan mense se lewens verander, berig die koerant. “Die Bybel is ŉ heilige boek. Dit is hoekom gelowiges dit moet lees soos wat dit is, en dit moet behoorlik vertaal word,” het Zuma gesê. Hy doen ŉ beroep op sakemense om ook ŉ bydrae te lewer tot die projek.